
[bookmark: _Toc240956835]UVODNI DEL
Z letnim delovnim načrtom 2026/2027 v ENOTI VRTCA RADLJE OB DRAVI, VUHRED in REMŠNIK zagotavljamo načrtno, organizirano, sistematično in strokovno uresničevanje ciljev predšolske vzgoje, ki so opredeljeni v temeljnih določbah Zakona o vrtcih in Kurikulum za vrtce.
Vsebino LDN določa 21. člen Zakona o vrtcih. Osnova za pripravo LDN je Kurikulum za vrtce in letni delovni načrti posameznih enot in oddelkov, ki so priloga LDN vrtca, a le v računalniški obliki.
[bookmark: _Toc240956836]TEMELJNI  CILJI PREDŠOLSKE VZGOJE
Temeljna naloga vrtca je pomoč staršem pri celoviti skrbi za otroka, izboljšanje kvalitete življenja družine ter ustvarjanje pogojev vsestranski otrokov razvoj.
V našem vrtcu se bomo trudili, da bomo sledili globalnim ciljem, ki nam jih narekuje Kurikulum za vrtce in načelom, ki so določena v Kurikulumu.

V letošnjem letu bomo sledili naslednjim ciljem: 
1. Vsem otrokom zagotavljati okolje za dobro počutje, čustveno varno navezanost ter ustrezne pogoje in spodbude za celovit razvoj, pridobivanje novih izkušenj, spretnosti in znanja.

2.  Otrokom omogočati pogoste in kakovostne medsebojne socialne odnose, delovanje v skupini in družbi ter spodbujati razvoj samozavedanja in empatije, socialnega razumevanja, spretnosti sporazumevanja in pogovarjanja ter sodelovanja.

3. Pri otrocih spodbujati oblikovanje temeljnih družbenih norm in vrednot, kot so človekove pravice in dolžnosti, enakost, svoboda, strpnost, odgovornost do sebe, drugih živih bitij in okolja, spoštovanje dogovorjenih pravil.

4. Otrokom zagotavljati pogoje za ozaveščanje o individualnih in skupinskih razlikah in njihovo izražanje ne glede na spol, socialno, ekonomsko in kulturno ozadje, svetovni nazor, narodno in jezikovno pripadnost, posebnosti v razvoju.

5. Omogočati razvojno inovativno, fleksibilno in uravnoteženo izvedbo dejavnosti kurikuluma za vrtce v različnih programih za predšolske otroke.

6. Vzgojiteljicam omogočati uporabo različnih metod, pristopov in vsebin za spodbujanje razvoja in učenja otrok, upoštevajoč razvojne značilnosti in potrebe različno starih otrok, spoznanja vzgojno-izobraževalnih ter drugih znanstvenih ved, s posebnim poudarkom na otroški igri.

7. Vzgojiteljicam omogočati avtonomno in strokovno odgovorno delo v vrtcu, ki naj temelji na samoevalvaciji.

8. Razumeti čas in prostor kot dva ključna elementa kurikuluma, ki otroku omogočata varnost, izbiro, individualno izražanje in tudi možnost umika.

9. Vzpostavljati kakovostno, sistematično in sprotno informiranje staršev v vrtec vključenih otrok, sodelovanje s starši pri načrtovanju in izvajanju posameznih dejavnosti v vrtcu, v korist otrok in upoštevajoč strokovno avtonomijo vrtca.

10. Za doseganje navedenih temeljnih ciljev bomo pri izbiri strokovnega izobraževanja izbirali ustrezna področja izobraževanja, enako bomo izbirali ustrezna didaktična sredstva in material v vrtcu. 



[bookmark: _Toc240956837]NAČELA PREDŠOLSKE VZGOJE
Predšolska vzgoja v javnih vrtcih je sestavni del sistema vzgoje in izobraževanja in poteka po naslednjih načelih:
1. Načelo zagotavljanja otrokove vključenosti in možnosti za učenje na različnih področjih dejavnosti.
2. Načelo spodbujanja komunikacije, različnih načinov izražanja ter govorno- - jezikovnega razvoja.
3. Načelo zagotavljanja enakih možnosti, prepoznavanja in upoštevanja različnosti med otroki in družinami, inkluzije in medkulturnosti. 
4. Načelo sistematičnega vzgajanja za temeljne družbene norme in vrednote.
5. Načelo odprtosti kurikuluma, avtonomnosti in strokovne odgovornosti.
6. Načelo uravnoteženosti in usklajenosti ter možnosti izbire.
7. Načelo strokovne utemeljenosti kurikuluma.
8. Načelo razvojno-procesnega pristopa.
9. Načelo horizontalne in vertikalne povezanosti.
10. Načelo sodelovanja s starši.
11. Načelo sodelovanja z okoljem.
12. Načelo timskega pristopa.
13. Načelo trajnostnega razvoja.
14. Načelo nadaljnjega izobraževanja in usposabljanja.


[bookmark: _Toc240956838]ORGANIZACIJA DELA IN POSLOVNI ČAS VRTCA
Dejavnost predšolske vzgoje v šolskem letu 2026/2027 poteka v 13 oddelkih, v treh enotah (Radlje ob Dravi, Vuhred in Remšnik). Na dan, 1. 9. 2026 je vpisanih 214 otrok. Do konca meseca marca, se vključi še 17 otrok. 

Poslujemo v naslednji enotah:

	enota vrtca Radlje ob Dravi
	Koroška cesta 15, 2360 Radlje ob Dravi

	enota vrtca Vuhred
	Vuhred 148, 2365 Vuhred

	enota vrtca Remšnik
	Remšnik 5, 2363 Podvelka


 
Poslovni čas je prilagojen vsaki enoti vrtca, glede na potrebe staršev, kar smo upoštevali tudi v sistemizaciji vrtca za 2026/2027.
V letošnjem letu je poslovalni čas posameznih enot naslednji:
· enota vrtca Radlje od 5.30 do 16.00, 
· enota vrtca Vuhred od 5.30 do 16.00, 
· enota vrtca Remšnik od 6.15 do 15.45.

[bookmark: _Toc240956839]PRIHOD IN ODHOD OTROK IZ VRTCA
Posamezni oddelki so odprti glede na potrebe, ki so jih starši izrazili ob vpisu otroka v vrtec (urna prisotnost posameznega otroka). V dnevnem programu je lahko otrok prisoten od 6 do 9 ur dnevno. Jutranje (5.30 oz. od 6.30 do 7.30) in popoldansko (15.00 in 16.00) vzgojo in varstvo bomo organizirali glede na potrebe števila otrok.
Želimo si, da bi bil prihod slehernega otroka v vrtec čim bolj prijeten,  zato bomo še naprej posvečali posebno skrb in pozornost sprejemu posameznega otroka v vrtec, osebnemu stiku med strokovno delavko in staršem ter ugodnem čustvenem ozračju ob jutranjem prihodu.
[bookmark: _Toc240956840]DELOVNI ČAS STROKOVNIH DELAVCEV
Delovni čas strokovnih delavcev vrtca je oblikovan  v skladu z Odredbo o normativih in kadrovskih pogojih za opravljanje dejavnosti predšolske vzgoje.
Pri vzgojiteljih obsega delovnik dnevno 6 ur neposrednega dela z otroki v oddelku ter 1,5 uri za načrtovanje na nivoju oddelka in vrtca, za pripravo vzgojno-izobraževalnega dela, za izdelavo potrebnega didaktičnega materiala, za sodelovanje s starši, za sodelovanje z okoljem, za izobraževanje, …
Pri pomočnikih vzgojiteljev obsega delovnik dnevno 7 ur neposrednega dela z otroki v oddelku ter 0,5 uro za načrtovanje na nivoju oddelka in vrtca, za pripravo vzgojno-izobraževalnega dela, za izdelavo didaktičnega materiala, za sodelovanje s starši, za izobraževanje, …
[bookmark: _Toc240956841]PROGRAMI PREDŠOLSKE VZGOJE
Programi predšolske vzgoje so namenjeni otrokom od zaključka porodniškega dopusta staršev oziroma od dopolnjenega 11 meseca starosti otroka do vstopa v šolo, in obsegajo vzgojo in izobraževanje, varstvo in prehrano otrok.
Strokovno podlago za delo v vrtcu predstavlja  nacionalni dokument Kurikulum za vrtce, ki ga je sprejel Strokovni svet RS za splošno izobraževanje leta 2025. Je dokument, ki spoštuje tradicijo slovenskih vrtcev, hkrati pa z novejšimi teoretskimi pogledi na zgodnje otroštvo in iz njih izpeljanimi drugačnimi pristopi dopolnjuje, spreminja in nadgrajuje dosedanje delo v vrtcih.
Izhodišče našega dela sta otrok in njegova družina. Otrok je soustvarjalec življenja, igre in učenja v vrtcu. Njegove razvojne potrebe, interesi, spretnosti, veščine in sposobnosti so temelj za strokovno in kvalitetno delo v vrtcu. 
Pri delu z otroki se opiramo na izkustveno učenje z bogato ponudbo različnega materiala in didaktičnih igrač v kotičkih. Strokovne delavke v vrtcu pomagamo otrokom uresničevati njihove potrebe, interese in želje. Otroci in strokovne delavke vrtca se spoznavamo, skupaj odkrivamo, rešujemo, ugibamo, preizkušamo, ustvarjamo, sanjarimo, raziskujemo, doživljamo, se igramo in se družimo. Skozi vzgojno-izobraževalno delo se spontano prepleta igra otrok s strokovno pripravljenimi dejavnostmi v vrtcu in zunaj njega.
[bookmark: _Toc240956842] PROGRAM V VRTCU
V našem vrtcu v 2026/2027 izvajamo dnevni program.
DNEVNI PROGRAM se izvaja od 6 do 9 ur dnevno.

Vzgojno-izobraževalno delo v našem vrtcu poteka v treh enotah, in sicer:
· v enoti Radlje ob Dravi (devet  oddelkov),
· v enoti Vuhred (trije oddelki),
· v enoti Remšnik (en oddelek).

Programi predšolske vzgoje so namenjeni otrokom od zaključka porodniškega dopusta staršev do vstopa v šolo in obsegajo vzgojo in izobraževanje, varstvo in prehrano otrok.
Vsebina programa je določena z LDN vrtca za posamezno šolsko leto.

Vzgojno-izobraževalno dejavnost v vrtcu opravlja strokovno usposobljen kader diplomiranih vzgojiteljic predšolskih otrok in vzgojiteljev predšolskih otrok  in pomočnikov vzgojiteljic za predšolske otroke.

[bookmark: _Toc240956843]POČITEK V VRTCU
Potrebo po počitku zagotavljamo v skladu z življenjskim ritmom in željami posameznega otroka ter dogovora s starši in z življenjskim stilom posamezne družine. Vsi otroci gredo po kosilu počivat (v skupinah 1. starostnega obdobja otroci počivajo na ležalnikih, v skupinah 2. starostnega obdobja pa je počitek prilagojen otrokovim potrebam), po krajšem umirjanju, cca. 20 minutnem počitku, vstanejo in tem otrokom nudimo druge mirne dejavnosti, (aktivni počitek, obisk v drugi igralnici, individualne igre v kotičkih, poslušanje glasbe, igra v kotičku, igre na igrišču vrtca..). Otroci, ki v tem času 20 minutnega počitka zaspijo, to spanje tudi potrebujejo in jih zato pustimo spati. V prvem starostnem obdobju se navadno počitek spremeni v spanec. Večji, kot so otroci, manj spanja potrebujejo.

[bookmark: _Toc240956844]PREHRANA V VRTCU
Prehranjevanje otrok prilagodimo posameznim starostnim skupinam in bo potekalo po naslednjem razporedu:
Prehranjevalni režim se spreminja glede na potrebe otrok, trenutno pa bo veljal režim, ki je zapisan v spodnji tabeli.   

Otroke navajamo na ustrezno prehranjevalno kulturo in zdrave prehranjevalne navade. Vse obroke za otroke vrtca Radlje pripravljajo v centralni kuhinji OŠ Radlje, v vrtcu pa imamo razdeljevalno kuhinjo. V vrtcu Vuhred in Remšnik imamo lastno kuhinjo, kjer pripravljamo vse obroke za predšolske otroke.

Jedilnike, ki se vrstijo na krožnikih otrok, imajo starši možnost videti tudi na oglasnih deskah posameznih vhodov in na naši spletni strani.
Za prehrano v vrtcu je zadolžena ga. Andreja Mravljak, na katero se lahko obrnejo starši v primeru vprašanj v zvezi s tem področjem. Dosegljiva je na tel. št. 02 88 79 570.



Ritem prehranjevanja vrtec Radlje, vrtec Vuhred in vrtec Remšnik (od 1.9.2026 dalje)
	
	Vrtec Radlje - IGRALNICE

	Vrtec Vuhred -IGRALNICE
	Vrtec Remšnik-IGRALNICE

	Malica


	8.30
	1-7 in 1P-3P
	8, 10, 11
	

	9.30 (9.15 -  9.30)
	/
	/
	13

	Sadna/zelenjavna  malica


	10.30
	1P, 2
	8
	/

	Kosilo


	11.30 - 11.45  
(kasneje 11.45)
	2P, 3P, 1, 4, 5

	/
	/

	11.45
	/
	10
	/

	12.00
	6,7
	11
	/

	12.00 -12.30
(kasneje 12.30)
	/
	/
	/

	12.30
	/
	/
	Oddelek 13

	13.00       

	1P, 2
	8

	

	Popoldanska malica


	Po 14.30 uri

	1, 4, 5, 6, 7, 2P, 3P
	Oddelki 10, 11 
	13



Tabela prikazuje trenutno časovno razporeditev obrokov, ki pa se glede na specifike oddelkov lahko po dogovoru tudi prilagodi.



[bookmark: _Toc240956845]RAZPOREDITEV OTROK V ODDELKE IN DELO STROKOVNIH IN DRUGIH DELAVCEV V VRTCU
Stanje vključenosti se v našem vrtcu skozi šolsko leto bistveno ne spreminja (razen v mesecu juliju, ko se izpišejo nekateri otroci, ki gredo jeseni v šolo). Občasno gre za  posamezna odstopanja glede na različne dejavnike posamezne družine: selitev,  ločitev, kronična obolenja otroka, neprilagodljivost otroka, ipd.

Razporeditev otrok in oblikovanje oddelkov sta v pristojnosti strokovne avtonomije vrtca, ki pri tem upošteva število vpisanih otrok, njihove razvojne in individualne potrebe ter organizacijske možnosti. Oddelki se oblikujejo premišljeno in strokovno utemeljeno, z namenom zagotavljanja optimalnih pogojev za razvoj in dobro počutje otrok ter čim širše vključitve vpisanih otrok v vrtec.

SESTAVA ODDELKOV PO ENOTAH VRTCA (Radlje ob Dravi, Vuhred in Remšnik):

	Odd.
	Strokovni delavci:
	 
	 

	 
	RADLJE
	 
	 

	1
	Petra Grubelnik, Lea Vodušek
	3-4 let
	2. st. obd.

	2
	Andreja Skralovnik, Barbara Erjavec
	1-2 leti
	1. St. obd.

	4
	Mojca Mošič, Anita M. Skralovnik
	1-4 leta
	Kombiniran odd.

	5
	Anja Vraber, Dušanka Pečovnik
	3-4 let
	2. st. obd.

	6
	Sabina Hartman, Sergeja Hren
	5-6 let
	2. st. obd.

	7
	Anica Dobnik, Dejan Planinšič
	5-6 let
	2. st. obd.

	P1
	Mojca Potočnik, Cvetka Koren
	1-2 leti
	1. st. obd.

	P2
	Špela Gradišnik, Nežka Solero
	2-3 leti
	1.st. obd.

	P3
	Karmen Plazl, Rosanda Ternik
	2-3 leti
	1. st. obd. 

	 
	VUHRED
	 
	 

	8
	Petra Drofelnik, Maša Trojak
	2-3 leta
	1. st. obd.

	10
	Sonja Gerhold, Sara Abršek
	1-4 leta
	Kombiniran odd.

	11
	Duška Langeršek, Urša Končnik
	3-6 let
	2. st. obd.

	 
	REMŠNIK
	 
	 

	13
	Tatjana Stijelja, Alenka Aberšek
	1-6 let
	Kombiniran odd.




V letošnjem šolskem letu je zaposlenih 13 strokovnih delavk na delovnem mestu vzgojiteljice predšolskih otrok in 15 strokovnih delavcev na delovnem mestu pomočnik vzgojitelja predšolskih otrok.

Na delovnem mestu vzgojiteljice za zgodnjo obravnavo (v deležu 87%) in svetovalne delavke (v deležu 13%) je zaposlena Karin Krecenbaher, mag. prof. inkluzivne pedagogike. 
Pomočnica ravnatelja za vrtec, Špela Rus, univ. dipl. pedagoginja, ki opravlja  pedagoško in organizacijsko vodenje vrtca ter svetovalno delo za področje predšolske vzgoje.

[bookmark: _Toc304843215][bookmark: _Toc240956846]SVETOVALNA SLUŽBA V VRTCU
Temeljni cilj svetovalne službe v vrtcu je omogočiti in podpreti optimalni razvoj vsakega otroka, ne glede na spol, socialno in kulturno poreklo, veroizpoved, narodno pripadnost ter telesno in duševno konstitucijo.
V okviru svojega dela se svetovalna služba vključuje v kompleksno reševanje pedagoških, psiholoških, socialnih in tudi organizacijskih vprašanj v vrtcu. 
Preko dejavnosti pomoči, preventivnih in razvojnih dejavnosti ter dejavnosti načrtovanja in evalvacije pomaga vsem udeležencem v vrtcu (strokovnim delavcem, otrokom in staršem).
Najpogostejše teme, ki zadevajo svetovalno službo v vrtcu, so:
· priprava in posvetovanje ob vključitvi otroka v vrtec,
· posvetovanje o vzgoji in otrokovem razvoju,
· posvetovanje ob kritičnih situacijah v družini (rojstvo, razveza, ločitev, selitev, smrt, odvisnost in druge stiske, s katerimi se srečujete kot starši),
· razumevanje in pomoč pri odpravljanju otrokovih razvojnih, čustvenih in vedenjskih težav (hranjenje, spanje, močenje postelje, agresivnost, samozadovoljevanje,…).
V kolikor je potrebno, svetovalna delavka v soglasju s starši pri svojem delu sodeluje tudi z drugimi strokovnimi institucijami.
Svetovalna delavka se pri svojem delu ravna po načelu prostovoljnosti, skupnega dogovora in zaupnosti podatkov v dobrobit otroka in družine.

V našem vrtcu sta svetovalni delavki:
· Špela Rus, univ. dipl. pedagoginja. Lahko jo obiščete v pisarni vrtca, jo pokličete po telefonu (02/88 795 79) ali ji pošljete e-pošto na naslov: spela.rus@osradlje.si
· Karin Krecenbaher, mg. prof. inkl. ped. Dosegljiva je v pisarni v glavni garderobi, na  tel. št. (08/88 795 77) ali preko maila: karin.krecenbaher@osradlje.si.

[bookmark: _Toc240956847]VZGOJITELJ PREDŠOLSKIH OTROK ZA ZGODNJO OBRAVNAVO 
Opravlja dela in naloge, določene s predpisi, letnim delovnim načrtom vrtca, navodili ravnatelja/pomočnika ravnatelja in odgovarja za strokovnost opravljenega dela, in sicer:
· dela in naloge, določene z odločbo o razvrščanju otroka; 
· spremlja razvoj in napredek otrok in zapisuje opažanja;
· sodeluje s strokovnimi delavci znotraj vrtca in v aktivih enot ter po potrebi z zunanjimi strokovnimi in svetovalnimi službami;
· vodi dokumentacijo o svojem strokovnem delu (letni načrt dela in njegova evalvacija, poročila o posameznih otrocih);
· spremlja delo zdravstveno-higienskega področja, področja varstva pri delu in požarnega varstva;
· razvija metode dela z vidika uvajanja novosti na vzgojnem področju;
· se izobražuje za svoje področje dela (seminarji, posveti, strokovne delavnice in ogledi, literatura);
· izvaja priprave na vzgojno-varstveno delo z otroki s posebnimi potrebami in drugo delo s starši, sodelavci, zunanjimi strokovnimi delavci;
· vodi in ureja dokumentacijo za skupino in spremlja izvajanje predpisanih evidenc o posameznih otrocih v skupini za potrebe enote in vrtca;
· načrtuje, spremlja in izvaja druga dela v zvezi z vzgojno-varstvenim delom.

Opravlja druga dela v zvezi z vzgojno-varstvenim procesom:
· sodeluje s starši;
· sodeluje v strokovnih organih vrtca;
· se vključuje v organizirano strokovno izobraževanje in usposabljanje;
· opravlja druge naloge, določene z letnim delovnim načrtom.

Vzgojiteljica za zgodnjo obravnavo je Karin Krecenbaher, mag. prof. inkl. ped. in jo lahko najdete v pisarni pri glavni garderobi, kjer je senzorna soba. Lahko jo tudi kontaktirate preko e-pošte karin.krecenbaher@osradlje.si ali preko telefona (02/887 95 77).



[bookmark: _Toc240956848]UPRAVNO ADMINISTRATIVNI DELAVCI

Knjigovodstvo: Mateja Kristan 
Računovodstvo: Mojca Kovačič
Tajništvo: Nataša Hedl

[bookmark: _Toc240956849]DELAVCI V KUHINJI

Malice in kosila pripravljajo v šolski centralni kuhinji, v enoti vrtca Radlje ob Dravi imamo razdelilno kuhinjo.
Vodja higiensko – prehranjevalnega režima: Andreja Mravljak
Vodja kuhinje za enoto vrtca Radlje ob Dravi: Marjeta Čeh
Kuharica za enoto vrtca Vuhred: Slavica Miklavc
Kuharica za enoto vrtca Remšnik: Dragica Miklavc
Pomivalka v razdelilni kuhinji enote vrtca Radlje ob Dravi: Zvezdana Prot
[bookmark: _Toc240956850]ČISTILCI

Čistilke enote Radlje ob Dravi:  Suzana Bokan – bolniška odsotnost, Umihana Mešić/Almasa Hadžić (do vrnitve Suzane Bokan), Rozalija Knez,
Čistilka enote Vuhred: Klara Ramšak 
Čistilka enote Remšnik: Darinka Hafner 

[bookmark: _Toc240956851]DRUGI TEHNIČNI DELAVCI
Hišnika: Silvo Kumer in Vili Korat


[bookmark: _Toc240956852]SODELOVANJE S STARŠI IN OKOLJEM
Sodelovanje s starši je pomemben del kakovostne predšolske vzgoje, saj prispeva k dopolnjevanju družinske in institucionalne vzgoje.
Starši imajo pravico sodelovati pri načrtovanju življenja v vrtcu ob upoštevanju strokovne avtonomnosti vrtca.
Preko oglasnih desk, ki so v garderobah otrok in na vratih posameznega oddelka, sproti obveščamo starše o tem, kakšne dejavnosti potekajo in kako se odvija življenje v vrtcu, prav tako pa jih vabimo, da se nam pridružijo pri delu v oddelku.
V letošnjem letu bomo s pomočjo e-asistenta povezani s starši, saj bodo le-ti lahko spremljali delovanje posameznega oddelka in sicer s pomočjo fotografij in komentarjev, do katerih bodo starši lahko dostopali.
[bookmark: _Toc240956853]OBLIKE SODELOVANJA S STARŠI
[bookmark: _Toc240956854]RODITELJSKI SESTANKI
Oddelčni formalni roditeljski sestanki bodo potekali dvakrat v šolskem letu, po potrebi tudi večkrat:
· prvi – predstavitev oddelka in osnovne informacije v zvezi z delom v oddelku in predstavitev LDN avgust 2026,
· drugi - predstavitev dela v oddelku glede na opažanja v obdobju od februarja do aprila 2027 (odvisno od organizacije posameznega oddelka) in istočasno predstavitev ene od dejavnosti skupaj z otroki.
[bookmark: _Toc240956855]TEMATSKI SESTANKI
Povabilo strokovnjaka za področje vzgoje v naš zavod (skupaj z OŠ), predavanje bo izvedeno po dogovorjeni temi in ob ustreznem terminu.
[bookmark: _Toc240956856]DRUGE OBLIKE SODELOVANJA S STARŠI
Za druge oblike sodelovanja (ustvarjalne delavnice za otroke in starše, športni popoldnevi, skupni izleti, stari starši na obisku, obiski staršev v oddelkih, obiski otrok pri starših, ki imajo zanimive poklice, konjičke, kmetijo, pikniki ob koncu šolskega leta,…) se bomo v  tem šolskem letu  odločali vsi strokovni delavci glede na želje staršev in vizijo posameznega oddelka.  Vsebine in cilji so  razvidni iz posameznih oddelčnih LDN. 


[bookmark: _Toc240956857]INDIVIDUALNE POGOVORNE URE
Načrtovane pogovorne ure  z vzgojiteljicami bodo v tem šolskem letu potekale enkrat mesečno, po dogovoru med strokovnim delavcem in starši. Individualne pogovorne ure po potrebi staršev (v primerih, ko bodo starši sami izrazili potrebo  za pogovorno uro) so jim na voljo kadarkoli v šolskem letu v skupnem dogovoru z vzgojiteljico in svetovalno delavko.
[bookmark: _Toc240956858]NEPOSREDNO VKLJUČEVANJE STARŠEV V ODDELEK
Sodelovanje med vrtcem in starši je pomemben vidik kakovosti predšolske vzgoje. Starši imajo pravico sodelovati pri načrtovanju življenja in dela v vrtcu in v oddelku ter po dogovoru s strokovnimi delavkami v oddelku tudi aktivno sodelovati pri vzgojnem delu, vendar ob upoštevanju strokovne avtonomnosti vrtca. 
[bookmark: _Toc240956859]SODELOVANJE Z VZGOJNO–IZOBRAŽEVALNIMI, ZDRAVSTVENIMI IN DRUGIMI ORGANIZACIJAMI V NAŠEM OKOLJU
Sodelovanje s krajem je za institucijo kot je vrtec izjemnega pomena. Otroci ob spoznavanju neposredne okolice vrtca spoznavajo tudi širše družbeno  okolje (vsakdanje življenje ljudi, družinsko življenje, delovno okolje in poklice v našem okolju, kulturno življenje, medije…). S tem poudarjamo tudi pomen vključevanja v širše družbeno okolje, kar pomeni tudi vključevanje v kulturo, v kateri živimo. Poleg vključevanja v lastno kulturo in nacionalno tradicijo se približujemo tudi seznanjanju z drugimi kulturami in civilizacijami, ki nudi osnovo za vzgajanje medsebojne strpnosti in spoštovanja drugačnosti. 

V našem vrtcu tvorno sodelujemo z različnimi institucijami:
· OŠ Radlje ob Dravi,
· Ministrstvo za izobraževanje, znanost, kulturo in šport,
· Zavod za šolstvo in šport,
· Zdravstveni dom Radlje,
· Društvo upokojencev Radlje,
· Center za sluh in govor Maribor,
· Občina Radlje ob Dravi,
· Planinsko društvo Radlje,
· Čebelarska zveza Slovenije,
· Knjižnica Radlje ob Dravi,
· Policijska postaja Radlje,
· Gasilsko društvo Radlje in Vuhred,
· Sklad za ljubiteljske kulturne dejavnosti,
· Krajevna skupnost Vuhred,
· Turistično društvo Vuhred,
· Turistično društvo Remšnik,
· Glasbena šola Radlje,
· Muzej Radlje ob Dravi,
· Mkc – mladinski kulturni center Radlje ob Dravi,
· Mavida Residence Hmelina, center za starejše občane,
· Stroka.si,
· VDC Radlje ob Dravi,
· Razvojno socialni zavod Radlje ob Dravi. 

[bookmark: _Toc240956860]SODELOVANJE S ŠOLAMI, KI IZOBRAŽUJEJO KADER ZA POTREBE VZGOJE PREDŠOLSKIH OTROK 					– mentorstvo praktikantom in pripravnikom
Sodelovanje z različnimi srednjimi šolami (gimnazija, predšolska vzgoja, zdravstvena šola) je skozi vzgojno-izobraževalni proces kontinuirano in poteka redno skozi vse šolsko leto.
Sodelujemo s:
· SREDNJO ŠOLO MUTA
Program: predšolska vzgoja , smer: vzgojitelj predšolskih otrok.
· III. GIMNAZIJA MARIBOR:
Program: predšolska vzgoja, smer: vzgojitelj predšolskih otrok.
· PEDAGOŠKO FAKULTETO MARIBOR
Program: visokošolski strokovni študijski program: predšolska vzgoja. 
· MOCIS
Program: predšolska vzgoja , smer: vzgojitelj predšolskih otrok.
· PEDAGOŠKA FAKULTETA KOPER



[bookmark: _Toc240956861]PREDVIDENE PRIREDITVE IN AKTIVNOSTI Z VKLJUČEVANJEM VRTCA V OKOLJE
Tabele vključujejo predvidene dogodke in dejavnosti za šolsko leto 2026/2027. Ker se ponudba dogodkov in dejavnosti skozi leto sproti dopolnjuje ter prilagaja interesom otrok, aktualnim priložnostim in ponudbi zunanjih izvajalcev, vsi dogodki vnaprej niso navedeni.
Izvajal se bo tudi smučarski tečaj (za otroke starosti 4-6 let) in plavalni tečaj (za otroke starosti 5-6 let) v sodelovanju s Športnim društvom DR7, Dejan Rodošek s.p.
	
Predvideni dogodki v letu 2026 - 2027 - enota Radlje


	

	september

	uvodna konferenca za strokovne delavce vrtca
	1. roditeljski sestanek za starše
	uvajalni mesec

	oktober

	Teden otroka  
  5.-10. 10. 2026
	Predstava za otroke - Kekec    (v okviru Unicef)
	Mesec požarne varnosti – sodelovanje s prostovoljnim gasilskim društvom Radlje 

	november

	tradicionalni slovenski zajtrk 20. 11. 2026
	
	 

	december

	obisk Dedka Mraza
	bazar v prostorih vrtca
	Predstava za otroke
(v okviru Unicef)

	Pohod z lučkami
	
	 

	januar

	
	
	 

	februar

	2. roditeljski sestanek za starše s predstavitvijo dejavnosti
	pustna povorka
	 

	marec

	
	
	 

	april

	izvajanje programa NEON (odd. 6, 7)
	
	 

	maj

	Predstava za otroke
(v okviru Unicef)
	
	 

	junij

	zaključna prireditev vrtca
	zaključna konferenca za strokovne delavce
	 

	julij, avgust

	poletne počitnice




	
Predvideni dogodki v letu 2026 - 2027 - enota Vuhred


	

	september

	uvodna konferenca za strokovne delavce vrtca
	1. roditeljski sestanek za starše
	uvajalni mesec

	oktober

	Teden otroka       
     (5.-10. 10. 2026)
	Jesenkovanje z OŠ Vuhred
	 

	november

	tradicionalni slovenski zajtrk         (20. 11. 2026)
	 
	 

	december

	praznično druženje s starši in otroki
	 
	 

	januar

	 
	 
	 

	ferbruar

	pustna povorka z OŠ Vuhred
	 
	 

	marec

	prireditev ob materinskem dnevu
	 
	 

	april

	izvajanje programa NEON (odd. 11)
	2. roditeljski sestanek in predstavitev dejavnosti
	 

	maj

	 
	 
	 

	junij

	zaključek vrtca
	zaključna konferenca za strokovne delavce
	 

	julij, avgust

	poletne počitnice





	
Predvideni dogodki v letu 2026 - 2027 - enota Remšnik


	

	september

	uvodna konferenca za strokovne delavce vrtca
	1. roditeljski sestanek za starše
	uvajalni mesec

	oktober

	Teden otroka                      (5.-10. 10. 2026)
	15. 10. kostanjev piknik
	 

	november

	tradicionalni slovenski zajtrk                                  (20. 11. 2026)
	 
	 

	december

	22. 12. 2026 božična prireditev
	 
	 

	januar

	 
	 
	 

	februar

	2. roditeljski sestanek in predstavitev dejavnosti
	pustna povorka
	 

	marec

	23. 3. 2026            prireditev ob materinskem dnevu
	 
	 

	april

	 
	 
	 

	maj

	 
	 
	 

	junij

	zaključek vrtca skupaj z OŠ Remšnik
	zaključna konferenca za strokovne delavce
	 

	julij, avgust

	poletne počitnice





[bookmark: _Toc240956862]PROJEKTI IN DODATNE TER OBOGATITVENE DEJAVNOSTI V VRTCU
Projekti, ki jih izvajamo v našem vrtcu, so vsebinsko zaokrožene in časovno omejene dejavnosti, ki nas privedejo do vnaprej zastavljenih ciljev.

NADSTANDARDNA DEJAVNOST, ki je plačljiva (materialni stroški):
· DNEVNIK OTROKA »Jaz v vrtcu« – prikaz dela in življenja v skupini v obliki dnevnika s priloženimi fotografijami (vse enote in vse skupine) – fotografije plačajo starši, ostalo je prostovoljno delo strokovnih delavk.
· UMIVANJE ZOBKOV – po malici vsi otroci v vrtcu umijejo zobke

[bookmark: _Hlk145570939]PROJEKTI:
V letošnjem letu 2026/2027 bomo v naše načrtovano delo vključevali naslednje projekte:
· »ZDRAVJE V VRTCU« (: 1, 2, 4, 5, 6, 7, P1. P2, P3, 8, 10, 11 in 13)
koordinatorka: Andreja Skralovnik
· »VARNO S SONCEM« (2, 6, P2, 10:)
koordinatorka: Barbara Erjavec
· Projekt prometne varnosti »PASAVČEK« (:2, 4, 5, P3)
· »SOVICA V VRTCU« (1, 2, 4, 5, 6, 7, P1, P2, P3, 8, 10, 11 in 13:)
· »MALI SONČEK« (1, 4, 5, 6, 7, P2, P3, 8, 10, 11 in 13)
· »CICI VESELA ŠOLA« (6, 7, 11, 13)
· TEK PODNEBNE SOLIDARNOSTI: (4)
· »AKTIVNOSTI ZA USTVARJANJE SODELOVALNEGA, VARNEGA IN SPODBUDNEGA UČNEGA OKOLJA« (2, 4, P2, 13).
· Projekt zveze Sonček: KORAK K SONČKU
(koordinatorka projekta: Karin Krecenbaher, mag. prof. inkl. ped.) 
· Preventivni program NEON – varni brez nasilja
(izvajalki projekta: Karin Krecenbaher, mag. prof. inkl. ped. in Karmen Plazl, dipl. vzg. predšolskih otrok – vključeni oddelki predšolskih otrok: oddelek 6, 7 in 11) 
· »AKTIVNOSTI TIMSKEGA SODELOVANJA IN POVEZOVANJA V VRTCU« (4, P3 in svetovalna služba).
Tim sestavljajo: Karin Krecenbaher, Mojca Mošič, Anita M. Skralovnik, Karmen Plazl in Rosanda Ternik.
Več o posameznih projektih boste izvedeli v posameznih oddelkih enot, na oddelčnih roditeljskih sestankih oziroma na naši spletni strani (o samih projektih, v katere so posamezne skupine vključene, boste lahko spremljali vsak mesec posebej).

[bookmark: _Toc240956863]DODATNE DEJAVNOSTI
Naš vrtec daje tudi možnost za izvajanje dodatnih dejavnosti za otroke, ki obiskujejo vrtec v starosti od štirih do šestih let. Programe organizirajo in izvajajo strokovno usposobljeni referenčni zunanji izvajalci glede na interes in pobudo staršev (potrdijo jih predstavniki sveta staršev vrtca). 
Izvajajo se v prostorih vrtca ali izven vrtca (odvisno od vsebine dodatnega programa) in so v celoti plačljivi. 

V letošnjem letu glede na interes staršev in otrok ponujamo naslednje programe:
· SMUČANJE (ponudba Smučarske šole DR7. Smučanje se bo izvajalo v dopoldanskem času, če bodo predstavniki sveta staršev ponudbo podprli).
· PLAVALNI TEČAJ (ponudba Plavalne šole DR7. Plavalni tečaj se bo izvajal v dopoldanskem času, če bodo predstavniki sveta staršev ponudbo podprli.
· [bookmark: _Hlk113863012]PLESNI VRTEC (V okviru Glasbene šole Radlje, vključeni pa bodo otroci oddelka 1 in 5 in sicer po predhodnih prijavah.)
· GLASBENI VRTEC (v okviru Glasbene šole Radlje, vključeni pa bodo otroci oddelka 6 in 7 (vsak torek 11.30 – 12.30 v dopoldanskem času) in 11 (vsak ponedeljek v 11.15 – 11.45). Glasbeni vrtec ni plačljiv.
· PLESNO REKREACIJSKI KLUB HARMONIJA (od 4. leta dalje)  - vključeni so otroci od 4. leta dalje, po predhodnih prijavah. Izvedba dejavnosti bo ob ponedeljkih, 15.15 – 16.30.

[bookmark: _Toc240956864]OBOGATITVENE, INTERESNE DEJAVNOSTI
· OTROŠKI PEVSKI ZBOR  - enota Radlje (načrt dela – priloga 5)
· OTROŠKA FOLKLORA  - enota Radlje (načrt dela – priloga 6)
· CICIBAN PLANINEC – enote Radlje, Vuhred in Remšnik (načrt dela – priloga 7)
· JOGA ZA OTROKE – enota Radlje (načrt dela – priloga 8)
· PLESNO DRUŽENJE – enota Vuhred (načrt dela – priloga 9)
· OTROŠKI PEVSKI ZBOR – enota Vuhred (načrt dela – priloga 10)
· OTROŠKI PEVSKI ZBOR – enota Remšnik (načrt dela – priloga 11)

O časovnih terminih, trajanju, starostni omejitvi in vsebini posameznih programov bodo starši pravočasno obveščeni (zloženke, letaki, oglasna deska).
Za varnost otrok, ki sodelujejo na dopolnilnih programih in za kvaliteto posameznega programa so odgovorni zunanji izvajalci, ki program ponujajo ter ga izvajajo. Otroci se praviloma ne vračajo v oddelke, ker le ti potekajo po 15. uri popoldne.  Za otroke so po končanih programih odgovorni zunanji izvajalci do prihoda njihovih staršev. To velja za vse dejavnosti, razen za smučarski in plavalni tečaj, ki se bo na željo staršev izvajal v dopoldanskem času, ko je vreme bolj naklonjeno otrokom. 
Starši imajo možnost s svojimi predlogi dopolniti dopolnilne programe na prvi seji sveta staršev vrtca v mesecu septembru 2027.

8 PROGRAM STALNEGA STROKOVNEGA IZOBRAŽEVANJA IN DRUGIH OBLIK SPOPOLNJEVANJA STROKOVNIH DELAVCEV V VRTCU

Izobraževanje poteka po načrtu izobraževanja strokovnih delavcev v enotah vrtca Radlje ob Dravi in Vuhred.

Strokovna izobraževanja:
· strokovni aktivi,
· interni strokovni aktivi  posameznih enot,
· individualna izobraževanja,
· pedagoške konference,
· strokovno posvetovanje,
· posvet za ravnatelje in vodje vrtcev (pomočnica ravnatelja za vrtec),
· strokovni aktivi svetovalnih delavcev,
· strokovni aktivi vzgojiteljev za zgodnjo obravnavo,
· letni razgovori z zaposlenimi,
· spremljanje vzgojno-pedagoškega dela v oddelku
· analiza letne dokumentacije (dnevnik dela, mapa načrtovanja…).
Individualna izobraževanja strokovnih delavk so bolj nazorno opredeljena z individualnimi LDN posameznega oddelka.


[bookmark: _Toc240956865]PROGRAM DELA STROKOVNIH ORGANOV VRTCA
[bookmark: _Toc240956866]ZBOR STROKOVNIH DELAVCEV VRTCA
Sestavljajo ga vsi strokovni delavci vrtca: vzgojiteljice, pomočniki vzgojiteljic, svetovalna služba, pomočnica ravnateljice za vrtec in ravnatelj zavoda. Njihova vloga je strokovno sodelovanje ob upoštevanju pomena poznavanja otroka, poznavanju in razumevanju ciljev in načel predšolske vzgoje v vrtcu, poznavanje teoretskih ozadij posameznih področij dejavnosti in še zlasti različnih pristopov in načinov dela, ki so primerni za predšolske otroke. V okviru tega se izvedeta 2. pedagoški konferenci letno (konec avgusta 2026 in konec junija 2027). Na prvem Zboru delavcev strokovni delavci vrtca podajo mnenje na LDN vrtca – september 2026.
[bookmark: _Toc240956867]STROKOVNI AKTIVI
V vrtcu imamo dva strokovna aktiva, in sicer aktiv enote Radlje (vodja Karin Krecenbaher) ter aktiv enote Vuhred (vodja Petra Drofelnik).  Iz enote Remšnik se bodo strokovne delavke priključile strokovnemu aktivu v enoti Vuhred. Strokovni aktiv vseh enot pa vodi Špela Rus. Naloga strokovnega aktiva je prenašanje primerov dobre prakse v posamezne oddelke in skupno iskanje strokovnih izhodišč in primerov, na podlagi katerih je mogoče dejavnosti načrtovati, izvajati in jih evalvirati ter reflektirati.
[bookmark: _Toc240956868]SVET STARŠEV
Za organizirano uresničevanje interesa staršev se v javnih zavodih oblikuje svet staršev, ki ga sestavljajo predstavniki staršev posameznih oddelkov.
Na ta način lahko vplivajo na način življenja in dela v vrtcu, ga sooblikujejo ter tako ob strokovni avtonomiji vrtca vplivajo tudi na raven kakovosti predšolske vzgoje v skladu z nacionalnim dokumentom, Kurikulumom za vrtce (2025).

Kot posamezni predstavniki staršev ne zastopajo le lastnih starševskih interesov, temveč se povezujejo z vsemi starši v oddelku in njihove pobude ter predloge prenašajo naprej. Organ se sestaja na podlagi svojega programa dela ter na osnovi predlaganih sprememb za izboljšanje kvalitete življenja in dela v vrtcih.


[bookmark: _Toc240956869]SPREMLJANJE LETNEGA DELOVNEGA NAČRTA

Letni delovni načrt Radlje ob Dravi je osnova za delo na področju vzgoje in izobraževanja. Med letom se bodo delovne naloge delavcev po potrebi dopolnjevale s sklepi strokovnih organov vrtca, navodili ravnatelja, okrožnicami Ministrstva za šolstvo in šport Republike Slovenije, Zavoda RS za šolstvo ter sklepi ustanovitelja.
Za realizacijo letnega delovnega načrta Vrtca Radlje ob Dravi so odgovorni vsi delavci vrtca. Realizacijo LDN bomo spremljali na podlagi poročil, analiz in razgovorov ter ob zaključku šolskega leta 2026/2027. 



[bookmark: _Toc240956870]SPREMEMBE IN DOPOLNITVE LDN VRTCA ZA ŠOLSKO LETO 2026/2027



[bookmark: _Toc240956871]EVALVACIJA LDN VRTCA ZA ŠOLSKO LETO 2026/2027 


[bookmark: _Toc240956872]PRILOGE
· Priloga 1 – LDN vzgojitelja za zgodnjo obravnavo
· Priloga 2 – Korak k sončku
· Priloga 3  - preventivni program proti nasilju NEON
· Priloga 4 – otroški pevski zbor
· Priloga 5 – otroška folklorna skupina
· Priloga 6 – ciciban planinec
· Priloga 7 – joga za otroke
· Priloga 8 – plesno druženje Vuhred
· Priloga 9 – otroški pevski zbor Vuhred
· Priloga 10 – otroški pevski zbor Remšnik
· Priloga 11 – LDN posameznih oddelkov



Letni delovni načrt se je obravnaval in sprejel na 1. seji Sveta staršev vrtca Radlje ob Dravi, dne: 24. 9. 2026.















Pripravila:
pomočnica ravnatelja za vrtec:  						  ravnatelj: 
                                                 				  
[bookmark: _Hlk101507015]Špela Rus, univ. dipl. ped.                               			        dr. Damjan Osrajnik                                    

   PRILOGA 1

                                                                               
LETNI DELOVNI NAČRT VZGOJITELJA ZA ZGODNJO OBRAVNAVO
2026/2027

Vzgojiteljica predšolskih otrok za zgodnjo obravnavo:
Karin Krecenbaher, mag. prof. inkl. ped.
        


Letni delovni načrt vzgojitelja predšolskih otrok za zgodnjo obravnavo je pripravljen na podlagi veljavne zakonodaje in strokovnih izhodišč s področja predšolske vzgoje, celostne zgodnje obravnave otrok s posebnimi potrebami ter zagotavljanja dodatne strokovne pomoči.
Delo vzgojitelja predšolskih otrok za zgodnjo obravnavo temelji na načelu največje koristi otroka, individualiziranem pristopu, sodelovanju s starši ter povezovanju vseh strokovnih delavcev, ki sodelujejo pri obravnavi otroka.
Namen dela je otroku omogočiti čim bolj uspešno vključevanje v vrtec, spodbujati njegov celostni razvoj, razvijati njegove močne strani ter mu zagotavljati ustrezno strokovno podporo pri premagovanju težav, ovir oziroma primanjkljajev.
Delo bo potekalo v sodelovanju z vzgojitelji, pomočniki vzgojiteljev, svetovalno službo, strokovno skupino za zgodnjo obravnavo, starši ter po potrebi z zunanjimi strokovnimi službami.
Namen celostne zgodnje obravnave je zagotoviti in spodbuditi otrokov razvoj, okrepiti zmogljivost družine ter spodbuditi socialno vključenost otroka in družine.
Delo vzgojitelja za zgodnjo obravnavo (v nadaljevanju: VZO) je vezano predvsem na izvajanje naslednjih nalog:
· Delo z otroki 
· Opazovanje otrok po skupinah.
· Opazovanje, odkrivanje zaostankov in motenj pri otrocih, vključenih v vrtec (odstopanje v razvoju, težave s pozornostjo in koncentracijo, hiperaktivnost, govorne motnje …)., tudi za rizično skupino otrok (težave, ki izvirajo iz socialnega okolja: zanemarjeni otroci, agresivno vedenje, otrokov strah, plašnost, ekonomska problematika družine, nasilje v družini …).
· Nudenje stalne ali občasne podpore otrokom z rizičnimi* dejavniki.
· Izvajanje dodatne strokovne pomoči za otroke s posebnimi potrebami** (v nadaljevanju: OPP). Sodelovanje pri izvajanju individualiziranega programa za otroka usmerjenega s strani Razvojne ambulante (v nadaljevanju RA) oz. delo z OPP, ki še niso usmerjeni. Obravnave z otroki so lahko individualne, skupinske, v strnjeni obliki ali razporejeno enakomerno skozi celo leto, glede na zmožnost in potrebo otrok.
· V dogovoru s svetovalno službo in glede na potrebe skupine izvajanje različnih socialnih iger z otroki, vaj in aktivnosti za zmanjševanje odstopajočega, neželenega vedenja v skupini ali kot krepitev, spodbujanje in razvijanje različnih socialnih veščin.
 *Otroci z rizičnimi dejavniki v predšolskem obdobju so otroci, pri katerih obstajajo rizični dejavniki za razvojne primanjkljaje, zaostanke, ovire oziroma motnje.
Rizični dejavniki so dejavniki, ki nastanejo v nosečnosti, med rojevanjem ali takoj po porodu, in bi lahko vplivali na kasnejši otrokov razvoj. Lahko se pojavijo tudi kasneje zaradi bolezni ali slabega socialnoekonomskega položaja družine.
**Otroci s posebnimi potrebami v predšolskem obdobju so otroci z razvojnimi zaostanki, primanjkljaji, ovirami oziroma motnjami na telesnem, spoznavnem, zaznavnem, socialno-čustvenem, sporazumevalnem področju ter otroci z dolgotrajnimi boleznimi. 
Delo s strokovnimi delavci:
· Svetovalno in posvetovalno delo s strokovnimi delavci in vodstvom vrtca (metodično-didaktične prilagoditve za delo z otrokom, prilagoditve okolja in ustrezni pripomočki …).
· Vključevanje v dejavnosti strokovne skupine vrtca. Delo z ostalimi udeleženimi v procesu.
· Delo z družino. Ozaveščanje in vzpodbujanje staršev, da se otroku pomaga že v predšolskem obdobju, v sodelovanju z različnimi strokovnimi delavci (logopedi, psihologi, specialnimi pedagogi, , CSD, ipd.).
· Povezovanje z različnimi razvojnimi ambulantami (RA Slovenj Gradec, RA Velenje, RA Maribor, RA Ljubljana Moste-Polje).
·  Priprava in urejanje dokumentacije.



OKVIRNI LETNI CILJI:

	Področje
	Cilj
	Način spremljanja

	Individualna pomoč
	Za vsakega otroka so opredeljeni prednostni cilji
	Akcijski načrt in evalvacija

	Razvoj
	Spremljanje napredka na izbranih razvojnih področjih
	zapisi opazovanj

	Vključevanje
	Povečevanje aktivnega sodelovanja otroka v skupini
	opazovanje

	Komunikacija
	Spodbujanje funkcionalne komunikacije
	spremljanje komunikacijskih situacij

	Samostojnost
	Postopno povečevanje samostojnosti
	spremljanje vsakodnevnih situacij, učenje veščin za samostojno delovanje

	Socialno področje
	Spodbujanje ustreznega vključevanja med vrstnike
	Opazovanje, učenje socialnih veščin

	Sodelovanje
	Redna izmenjava informacij s strokovnimi delavci, 

Timski sestanki z razvojnimi ambulantami (Slovenj Gradec, Maribor, Velenje, Ljubljana Moste-Polje), CSD, ipd.
	Timski sestanki, opazovanja v oddelku, zapisi akcijskih načrtov.

Timski sestanki z zunanjimi institucijami.

	Starši
	Sodelovanje pri načrtovanju 
	Timski sestanki 2x ali 3x na leto, načrtovanje akcijskih načrtov

	Evalvacija
	Redno preverjanje učinkovitosti pomoči
	vmesne in zaključne evalvacije, svetovalno delo vzgojiteljem

	Strokovni razvoj
	Udeležba na relevantnih oblikah spopolnjevanja, izobraževanjih
	






Zapisala: Karin Krecenbaher, mag. prof. inkl. ped.


   PRILOGA 2

                                                                               
PROJEKT KORAK K SONČKU
2026/2027

Vzgojiteljica predšolskih otrok za zgodnjo obravnavo:
Karin Krecenbaher, mag. prof. inkl. ped.


Projekt Korak k sončku je namenjen spodbujanju otrokovega celostnega razvoja, dobrega počutja, medsebojnega povezovanja ter razvijanju pozitivnega odnosa do sebe, drugih in okolja. Skozi različne dejavnosti otrokom omogočamo doživljanje veselja, varnosti, sprejetosti in uspeha ter jih spodbujamo k samostojnosti, sodelovanju in izražanju čustev.

Cilji projekta:
· spodbujanje pozitivne samopodobe, samozavesti in občutka lastne vrednosti; 
· razvijanje socialnih veščin in sposobnosti sodelovanja z vrstniki; 
· spodbujanje medsebojne pomoči, solidarnosti, strpnosti in spoštovanja; 
· razvijanje sposobnosti prepoznavanja, izražanja in uravnavanja čustev; 
· ustvarjanje spodbudnega in varnega okolja, v katerem se otrok počuti sprejetega in slišanega; 
· spodbujanje gibanja, igre, ustvarjalnosti in raziskovanja kot pomembnih dejavnikov dobrega počutja; 
· razvijanje občutka pripadnosti skupini in vrtčevskemu okolju; 
· spodbujanje otrok k opažanju lepih, pozitivnih in prijetnih trenutkov v vsakdanjem življenju; 
· krepitev samostojnosti in odgovornosti pri vsakodnevnih dejavnostih; 
· povezovanje otrok, strokovnih delavcev, staršev in širšega okolja pri ustvarjanju spodbudnega okolja za otrokov razvoj. 

Pričakovani učinki:
Z izvajanjem projekta želimo prispevati k temu, da otroci razvijajo večjo samozavest, občutek varnosti in pripadnosti, lažje vzpostavljajo pozitivne odnose z drugimi ter pridobivajo izkušnje, da lahko s svojimi dejanji prispevajo k prijetnemu počutju posameznika in skupine.

Zapisala: Karin Krecenbaher, mag. prof. inkl. ped.


   PRILOGA 3

                                                                               
PROGRAM NEON ZA PREVENTIVO NASILJA IN ZLORABE OTROK
2026/2027
Izvajalki: Karin Krecenbaher in Karmen Plazl

Izkušnje z vrstniškim nasiljem, nasiljem v družini, spolnimi zlorabami ter drugimi oblikami nasilja, zlorabe in zanemarjanja so žal del resničnosti nekaterih otrok. Otrok in mladostnikov pred vsemi oblikami nasilja in zlorabe ne moremo popolnoma zaščititi, lahko pa jih opremimo z ustreznimi informacijami, znanjem in veščinami, s katerimi bodo lažje prepoznali nevarne situacije in se nanje ustrezno odzvali.
Program NEON je preventivni program, namenjen krepitvi varovalnih dejavnikov pri otrocih. S preventivnim delovanjem želimo otroke spodbuditi in opolnomočiti, da se znajo in zmorejo zaščititi pred nasiljem in zlorabo. Osrednje sporočilo programa otrokom in odraslim je, da ima vsak otrok pravico biti varen, močan in svoboden.
Otroci se v program vključujejo na pozitiven, razumljiv in njihovi starosti prilagojen način. V okviru štirih delavnic se srečujejo z različnimi oblikami nasilja, med drugim z vrstniškim nasiljem, nasiljem s strani neznane osebe ter spolno zlorabo. Ob tem razvijajo in utrjujejo pomembne samozaščitne veščine: kako se umakniti iz nevarne situacije, kako nasilju odločno reči »NE«, kako se postaviti zase ter kako o doživetem nasilju spregovoriti z odraslo osebo, ki ji zaupajo.
Program poleg otrok neposredno nagovarja tudi zaposlene v vrtcu, starše ter druge pomembne osebe v otrokovi socialni mreži. Pri zagotavljanju varnosti otrok je namreč ključnega pomena sodelovanje vseh odraslih, ki so del njihovega vsakdanjega življenja, saj je zaščita otrok pred nasiljem skupna odgovornost celotne skupnosti.


   PRILOGA 4

                                                                               
INTERESNA DEJAVNOST OTROŠKI PEVSKI ZBOR RADLJE
2026/2027
Izvajalki: Mojca Mošič in Špela Gradišnik


V otroškem pevskem zboru bodo v tem šolskem letu sodelovali otroci iz oddelkov 1, 5, 6, 7 (starost otrok 4-6). Spoznavali bodo enoglasne otroške pesmi, se ob petju gibali, poslušali glasbo in igrali na lastne, ritmične in improvizirane instrumente.
Pevske vaje bodo potekale ob spremljavi klavirja, občasno pa tudi s harmoniko in drugimi instrumenti.
Pevske vaje bodo vsak četrtek od 7.45 do 8.30. ure v igralnici 7 (od oktobra 2026 do junija 2027).

Cilji katerim bomo  v tem šolskem letu sledili so:
Otroci:
· se glasbeno ustvarjalno izražajo, pojejo in igrajo;
· razvijajo elementarni glasbeni posluh (ritmični in melodični);
· doživljajo in postopno ozaveščajo lastnosti tona;
· razvijajo sposobnost doživljajskega in pozornega poslušanja glasbenih vsebin;
· sodelujejo v oblikah individualnega in skupinskega muziciranja
· si razvijajo glasbeni okus;
· v skladu z svojimi zmožnostmi ustvarjajo glasbene in druge vsebine;
· spoznavajo osnovni glasbeni besednjak (dirigiranje, imena instrumentov, glasno, tiho, hitro, počasi, glasba, pevec, pevski zbor, zborovodja,…);
· spoznavajo otroška (lastna in ritmična glasbila), Orffova in druga glasbila;
· se pripravljajo in navajajo na javno nastopanje.

PREDVIDENI NASTOPI ZA ŠOLSKO LETO 2026/27:

· nastop na srečanju župana z upokojenci in invalidi (15. 9. 2026),
· nastop pevskega zbora starostnikom v Mavida Residence Hmelina (december 2026, marec/april 2027), 
· sodelovanje zbora na prižigu lučk v centru Radelj (december 2026),
· letni koncert pevskega zbora v sodelovanju z enotama vrtca Vuhred in Remšnik(maj 2027),
· nastop zbora na zaključku šolskega leta.

IZBOR PESMI:
· tematika besedila po letnih časih;
· naravni pojavi
· pesmi o živalih;
· okolje, v katerem živimo;
· igrače;
· pomembni dogodki (prazniki);
· šaljivke;
· nagajivke;
· izštevanke;
· pesmi domačih in tujih avtorjev;
· ljudske;
· narodne.

PLAN DEJAVNOSTI:
· izvajanje vaj za oblikovanje vokalov in dihalne vaje,
· petje pesmi (z vzgojiteljicama in samostojno),
· igranje na lastne, improvizirane in ritmične instrumente. 





   PRILOGA 5

                                                                               
INTERESNA DEJAVNOST OTROŠKA FOLKLORA
2026/2027
Izvajalki: Anita Messner Skralovnik in Nežka Solero



Namen dejavnosti
Folklorna dejavnost otrokom približa bogato slovensko ljudsko izročilo ter jih skozi igro, gibanje, petje in ples spodbuja k ohranjanju kulturne dediščine. Otroci bodo na njim primeren in igriv način spoznavali običaje, pesmi, plese, igre ter predmete iz življenja naših prednikov. S tem bodo razvijali spoštovanje do tradicije, občutek pripadnosti domačemu okolju ter veselje do skupinskega ustvarjanja.

Cilji
-otrok spoznava slovensko ljudsko izročilo in kulturno dediščino,
-otrok usvaja osnovne prvine ljudskih plesov in rajalnih iger,
-razvija občutek za ritem, glasbo in gibanje,
-spoznava ljudske pesmi, izštevanke, uganke, zbadljivke in pregovore,
-razvija govorne sposobnosti in bogati besedni zaklad,
-krepi socialne veščine, sodelovanje in medsebojno pomoč,
-razvija koordinacijo gibanja, ravnotežje in orientacijo v prostoru,
-pridobiva samozavest pri nastopanju pred občinstvom,
-spoznava tradicionalna oblačila, običaje in praznovanja,
-doživlja veselje ob skupnem petju, plesu in igri.

Vsebina dejavnosti
Rajalne igre
Pomemben del srečanj bodo rajalne igre, pri katerih otroci skozi gibanje, petje in sodelovanje razvijajo socialne odnose ter občutek pripadnosti skupini. Spoznali bomo različne rajalne igre, kot so:
Ringa raja,
Ali je kaj trden most,
Potujemo v Ljubljano,
Ob bistrem potoku je mlin,
Bela lilija,
Mi se imamo radi.
Pri rajalnih igrah bodo otroci oblikovali kroge, pare in kolone, sledili ritmu pesmi ter se učili usklajevati svoje gibanje z drugimi.

Ljudsko izročilo
Otroci bodo spoznavali življenje nekoč – kako so živeli, delali in se zabavali naši predniki. Ogledali si bomo stare predmete, fotografije in oblačila ter se pogovarjali o njihovi uporabi. Seznanili se bodo z ljudskimi običaji, povezanimi z letnimi časi, prazniki in pomembnimi življenjskimi dogodki.
Spoznavali bomo:
ljudske pesmi,
izštevanke,
uganke,
pregovore,
stare otroške igre,
ljudska glasbila,
tradicionalna oblačila in obutev.
Ljudski plesi
Otroci bodo skozi enostavne plesne korake in gibalne igre spoznavali osnovne elemente ljudskih plesov. Učili se bodo plesati v paru, krogu in skupini ter razvijali občutek za ritem in glasbo. Plese bomo prilagodili starosti in sposobnostim otrok.

Organizacija dela
Srečanja bodo potekala enkrat tedensko, ob petkih od 7.45 do 8.30 v večnamenskem prostoru vrtca.  Vključeni bodo otroci drugega starostnega obdobja. Dejavnost bo temeljila na igri, gibanju, petju, poslušanju zgodb in aktivnem sodelovanju otrok. Program bomo prilagajali interesom, starosti in razvojnim značilnostim otrok.
Pridobljeno znanje bomo predstavili na različnih prireditvah v vrtcu in lokalni skupnosti ter na regijskem srečanju otroških folklornih skupin. Otroci bodo skozi nastope pridobivali samozavest, izkušnje javnega nastopanja ter ponos na svoje delo.

Folklorna dejavnost bo otrokom omogočila prijetno druženje, gibanje, ustvarjalno izražanje in spoznavanje bogastva slovenskega ljudskega izročila. Skozi igro, pesem in ples bodo razvijali številne spretnosti ter hkrati ohranjali dragoceno kulturno dediščino za prihodnje generacije.
Vodji dejavnosti:
Anita Messner Skralovnik in Nežka Solero





   PRILOGA 6

                                                                               
INTERESNA DEJAVNOST CICIBAN PLANINEC
2026/2027
Izvajalki: Duška Langeršek in Sabina Hartman


PREDSTAVITEV DEJAVNOSTI
Ciciban planinec je zabavna in poučna dejavnost, namenjena otrokom od 3. do 6. leta starosti. Otroci se z raziskovalnimi izleti in igrami spoznavajo z naravo, zgodovino in kulturo. Letos bova skupaj z otroki obiskovali zanimive lokacije, kot so ruševine gradov in dvorcev, ter raziskovali naravno in kulturno dediščino. Vsak izlet bo prilagojen starosti in zmožnostim otrok ter bo vključeval različne igre, raziskovalne naloge in priložnosti za druženje.
Otroci bodo za vsako udeležbo na izletu prejeli žig v svojo knjižico. Ob koncu leta se bomo odpravili na zaključni izlet, na katerem bo potekala slavnostna podelitev diplom.
CILJI
Cilji planinske vzgoje
· spoznavanje narave in gorskega okolja,
· razvijanje telesnih sposobnosti in spodbujanje gibanja na prostem,
· spodbujanje socialnih veščin in sodelovanja.
Cilji letnega dela
· Spodbujanje sodelovanja in razvijanje socialnih veščin ob druženju s šolskimi otroki.
· Razvijanje orientacijskih spretnosti s pomočjo zemljevida.
· Krepitev motoričnih spretnosti s sankanjem in različnimi oblikami gibanja na snegu.
· Uporaba naravnih oblik gibanja za razvijanje motoričnih sposobnosti.
· Spodbujanje zanimanja za lokalno zgodovino in kulturno dediščino.
· Razvijanje spoštljivega odnosa do narave in skrb za ohranjanje naravnega okolja.
· Spodbujanje upoštevanja dogovorov in navodil ter varnega vedenja med pohodi.
· Razvijanje samostojnosti pri gibanju v naravi in reševanju različnih nalog.
· Spodbujanje vztrajnosti pri premagovanju naravnih ovir in izzivov na pohodih.
NAČRT DELA
Izvajalci
Vodnik: Franc Glazer
Mentorici: Sabina Hartman in Duška Langeršek
Časovni okvir
Obdobje: od oktobra do maja
Frekvenca: enkrat mesečno oziroma predvidoma sedem izletov
Sodelovanje
Osnovna šola Radlje ob Dravi in Planinsko društvo Radlje ob Dravi.
Dejavnosti
Mesečni pohodi s starši
· Lokacije bodo izbrane v bližnji in širši okolici ter bodo primerne starosti in zmožnostim otrok.
· V pohode bova vključevali tudi preproste elemente orientacije, kot so iskanje postaj, sledenje oznakam in uporaba zemljevida.
Uporaba pripomočkov
· Interna knjižica za žige: Vsak otrok bo ob zaključku pohoda prejel žig v svojo knjižico.
· Planinski dnevnik: Otroci bodo skupaj s starši beležili svoje vtise, občutke in doživetja s pohodov.
 Metode dela
· Aktivno učenje: Otroci se bodo z različnimi dejavnostmi na pohodih učili o planinarjenju, naravi in osnovah varnega gibanja v naravi.
· Sodelovanje in timsko delo: Otroci bodo sodelovali s starši, vodnikom in mentoricama pri reševanju različnih nalog.
· Igra in raziskovanje: V pohode bova vključevali elemente igre, raziskovanja, iskanja zaklada in nalog na posameznih postajah, s čimer bova dejavnosti naredili zanimivejše in bolj doživete.
IZZIVI IN PREDLOGI IZ PRETEKLEGA ŠOLSKEGA LETA (2024/25)
Izvedba pohodniških dejavnosti je bila večinoma osredotočena na krajše in bolj aktivne sprehode. V prihodnjem šolskem letu želiva vključiti tudi nekoliko daljše pohode oziroma pohode v višje ležeče kraje, ki bodo prilagojeni zmožnostim otrok. Tako bova otrokom omogočili dodatne izkušnje ter spodbujali razvoj vzdržljivosti.
Zaradi zgodnejšega temnjenja v zimskih mesecih predlagava organizacijo nekaterih dejavnosti ob sobotah, kar bo omogočilo izvedbo daljših pohodov v dnevnem času ter več možnosti za druženje otrok in njihovih družin.
Želiva si tudi več sodelovanja in povezovanja z drugimi vrtci ter planinskimi društvi iz sosednjih krajev. Tako bi lahko organizirali skupne izlete, izmenjevali izkušnje ter širili socialni krog otrok in njihovih družin.
PLANINSKE VSEBINE PO OBDOBJIH
Ciciban planinec je zabavna in poučna dejavnost, namenjena otrokom od 3. do 6. leta starosti. Otroci se z raziskovalnimi izleti in igrami spoznavajo z naravo, zgodovino in kulturo. Letos bova skupaj z otroki obiskovali zanimive lokacije, med drugim tudi ostanke gradov in dvorcev, ter spoznavali naravno in kulturno dediščino. Vsak izlet bo prilagojen starosti in zmožnostim otrok ter bo vključeval različne igre, raziskovalne naloge in možnosti za druženje.
Otroci bodo za vsako udeležbo na izletu prejeli žig v svojo knjižico. Ob koncu leta se bomo odpravili na zaključni izlet, na katerem bo potekala slavnostna podelitev diplom.
Otrokom bova ponudili možnost sodelovanja pri ustvarjanju unikatnega žiga, ki ga bova uporabljali v njihovih knjižicah. Vsak otrok bo imel priložnost prispevati svojo idejo za motiv žiga, ki bo predstavljal dejavnost Ciciban planinec.
Ob prvem izletu bodo otroci prejeli svojo malo torbico s pripomočki za prvo pomoč, v kateri bosta obliž in manjši povoj. S tem bova spodbujali odgovornost za lastno varnost in skrb za druge ter otroke hkrati seznanjali z osnovami varnosti pri gibanju in raziskovanju narave.
Prijave na posamezne planinske izlete bova letos staršem pošiljali po elektronski pošti. Sporočilo bo vsebovalo povezavo do prijavnega obrazca, ki ga bova pripravili v aplikaciji Microsoft Forms. S tem bova prispevali k manjši porabi papirja in zmanjšanju tiskanja ter tako tudi k skrbi za okolje. Takšen način bo staršem omogočil hiter in preprost dostop do prijave, nama pa bo olajšal organizacijo, saj se bodo podatki zbirali na enem mestu in omogočali lažje spremljanje števila prijavljenih udeležencev.
PREDSTAVITEV INTERNE KNJIŽICE
Knjižica je zasnovana tako, da staršem in otrokom nudi pregledne informacije o dejavnosti Ciciban planinec ter omogoča spremljanje aktivnosti skozi vse leto.
Sestavljena je iz 16 strani, ki vključujejo naslednje vsebine:
· Naslovna stran: Na njej bodo zapisani osnovni podatki o otroku – ime, priimek in skupina.
· Predstavitev dejavnosti: Kratek opis dejavnosti Ciciban planinec in aktivnosti, ki jih vključuje.
· Seznam potrebne opreme: Praktičen pregled opreme, ki jo otroci potrebujejo za posamezne izlete.
· Nasveti za starše: Priporočila, kako otroka primerno pripraviti na pohod, na primer glede ustrezne obutve, oblačil, pijače in druge potrebne opreme.
· Kontaktni podatki: Podatki za stik z mentoricama oziroma organizatorji dejavnosti.
· Strani za posamezne pohode: Prostor za žige in spremljanje opravljenih pohodov skozi planinsko leto.
Knjižica bo služila kot priročen spremljevalec dejavnosti, ki bo otrokom omogočal zbiranje žigov in spremljanje opravljenih pohodov, staršem pa nudil osnovne informacije za ustrezno pripravo na izlete.
PREDVIDENI IZLETI
Oktober – kostanjev piknik
November – sobotni pohod (Vuzenica ali Muta)
Januar – sankanje ali pohod po Radljah ob Dravi in okolici
Februar – pustni pohod
Marec – Stari grad Radlje ob Dravi
April – St. Lorenzen v Avstriji (Sveti Lovrenc)
Maj – Koča Grohat na Raduhi
V primeru potrebe po prilagoditvah zaradi vremenskih razmer ali drugih okoliščin bova morebitne spremembe uskladili z vodnikom ter o njih pravočasno obvestili starše.
Vsem otrokom, ki bodo vključeni v program Ciciban planinec, bova v knjižico vpisali tudi pohode, ki jih izvajamo v okviru vrtca v dopoldanskem času in po vsebini ter zahtevnosti ustrezajo temam in ciljem, navedenim v Programskih usmeritvah za izvajanje programov v okviru Pravilnika Ciciban planinec in Mladi planinec.


   PRILOGA 7

                                                                               
INTERESNA DEJAVNOST PRAVLJIČNA JOGA
2026/2027
Izvajalki: Anja Vraber in Duška Pečovnik



Obogatitvena dejavnost »Pravljična joga«

Cilji:
· Spodbujanje gibalnega razvoja
(razvijanje grobe in fine motorike, ravnotežja, koordinacije in telesne drže, krepitev mišic in telesne gibljivosti)
· Krepitev čustvene inteligence 
(zavedanje in izražanje čustev preko pravljic in gibov, obvladovanje stresa in tesnobe - umirjanje, sproščanje, gradnja samozavesti in pozitivne samopodobe)
· Spodbujanje domišljije in ustvarjalnosti
(uporaba zgodb, vlog in zvokov za vživljanje v like, razvijanje domišljijskega mišljenja, ustvarjalna uporaba telesa kot izraznega sredstva)
· Izboljšanje koncentracije in pozornosti
(fokusiranje na gib, dih in pripoved, vadba zavedanja sedanjega trenutka, umirjanje misli s pomočjo jogijskih tehnik)
· Razvijanje socialnih veščin
(sodelovanje v skupini, poslušanje drugih, spoštovanje pravil in prostora drugih otrok, skupinsko reševanje »pravljičnih izzivov«)
· Učenje osnov joge na igriv način
(spoznavanje osnovnih asan, dihanje in sprostitvene tehnike, razumevanje pomena telesa, diha in notranjega miru, pridobivanje temeljnih vrednot: potrpežljivosti, hvaležnosti, sočutja)
· Povezovanje z naravo in svetom okoli sebe
(utelešanje živali, rastlin, naravnih pojavov skozi jogijske položaje, razvijanje spoštovanja do okolja in vsega živega, povečanje občutka pripadnosti in harmonije z naravo)

Naše druženje bo potekalo enkrat na teden s predšolsko skupino otrok. Družili se bomo v igralnici 7, ob torkih zjutraj, med 7.45 - 8.30, kjer bova ustrezno uredili tudi prostor. Starše bova sami obvestili o pričetku joge.
Otroci se bodo na jogi družili s svojimi prijatelji. Vodji, Dušanka Pečovnik in Anja Vraber, se bova trudili, da bova skozi zgodbice otroke na igriv in ustvarjalen način uvajali v svet gibanja, zavedanja telesa, sprostitve in čustvene inteligence.
Anja Vraber in Dušanka Pečovnik




   PRILOGA 8

                                                                               
INTERESNA DEJAVNOST OTROŠKI PLESNA SKUPINA VUHRED 
2026/2027
Izvajalki: Sonja Gerhold in Duška Langeršek

PLES
Ples je umetnost, skozi katero otroci različne vsebine doživljajo z gibanjem. S pomočjo plesa se izražajo, razvijajo domišljijo in ustvarjalnost ter spoznavajo možnosti lastnega telesa. Ples je govorica telesa, preko katere lahko otrok pokaže, kaj doživlja, kako se počuti in kako zaznava svet okoli sebe.
Plesno izražanje ima pomembno vlogo tudi pri razvijanju medosebnih odnosov, sodelovanju, povezovanju in vključevanju v skupino.
»Ples je telo v oblasti glasbe ali natančneje ritma. Ples in glasbo druži ritem, skupno lastnost pa imata tudi v vplivu na človekovo razpoloženje in njegovo čustveno doživljanje.«
(Badiou, 2001) 
VIZIJA
V šolskem letu želiva otrokom omogočiti, da skozi gibanje, ples in ustvarjalni gib raziskujejo svoje telo, razvijajo občutek za ritem in prostor ter na sproščen in ustvarjalen način izražajo svoja doživetja, občutke in domišljijo.
CILJI
UMETNOST – PLESNA UMETNOST
Vzgojiteljica otrokom omogoča, da:
· se gibalno izražajo ob notranjih in zunanjih plesnih spodbudah;
· si izmišljajo gibe, raziskujejo različne telesne položaje in gibanje posameznih delov telesa;
· razvijajo koordinacijo gibanja ter orientacijo v lastnem telesu in prostoru;
· razvijajo gibalne sposobnosti in spretnosti;
· spoznavajo in doživljajo različne plesne oblike in zvrsti ter plesne igre preteklosti in sedanjosti;
· skozi plesne igre in sprostitvene dejavnosti razvijajo samozavedanje ter se telesno in čustveno sproščajo;
· vzpostavljajo medosebne odnose s soplesalci, sodelujejo v paru in skupini ter razvijajo sposobnost sodelovanja.
GIBANJE
Vzgojiteljica otroke spodbuja in jim omogoča:
· usvajanje osnovnih prvin ljudskih rajalnih in drugih gibalnih iger;
· razvijanje koordinacije, ravnotežja in orientacije v prostoru;
· razvijanje zavedanja lastnega telesa skozi raznovrstne gibalne in plesne dejavnosti;
· povezovanje gibanja z ritmom, glasbo in različnimi gibalnimi spodbudami.
USTVARJALNI GIB
Preko ustvarjalnega giba otroci:
· razvijajo povezanost in harmonizacijo skupine ter vzpostavljajo medsebojne stike;
· pridobivajo občutek varnosti, sproščenosti in svobodnega izražanja;
· razvijajo slušno pozornost, koncentracijo in občutek za ritem;
· raziskujejo prostor ter razvijajo orientacijo lastnega telesa v prostoru;
· ozaveščajo svoje telo in njegove gibalne možnosti;
· preko gibanja izražajo različna razpoloženja, občutke in čustva v povezavi z glasbo;
· razvijajo domišljijo in ustvarjalnost pri oblikovanju lastnih gibov;
· se sproščajo ob poslušanju in doživljanju klasične ter druge primerne glasbe.
FOLKLORA
S folklornimi dejavnostmi otrokom omogočamo spoznavanje in ohranjanje ljudskih plesov, pesmi, rajalnih iger in običajev.
Otroci bodo skozi igro, ples in glasbo spoznavali našo kulturno dediščino, ki se je prenašala iz roda v rod, povezovala ljudi ter bogatila njihovo skupno življenje. Ob tem bodo razvijali občutek pripadnosti, sodelovanja in spoštovanja kulturnega izročila.
PLESNO-GIBALNE IGRE
Plesno-gibalne igre otrokom omogočajo povezovanje glasbe, besedila in gibanja. Otrok se postopoma uči prepoznavati ritem in glasbene fraze, še posebej takrat, ko so povezane z besedilom, zgodbo ali gibalno nalogo.
Pri izbiri in oblikovanju plesno-gibalnih iger bomo gibanje prilagajali značaju glasbe, ritmu in vsebini pesmi. Otroci bodo preko različnih plesno-gibalnih iger razvijali občutek za ritem, koordinacijo, orientacijo v prostoru, sposobnost posnemanja ter postopoma tudi samostojno gibalno ustvarjanje.







   PRILOGA 9

                                                                               
INTERESNA DEJAVNOST OTROŠKI PEVSKI ZBOR VUHRED
2026/2027
Izvajalki: Maša Trojak in Sara Abršek


[bookmark: _Toc272085386]VIZIJA
V šolskem letu želimo povezati pevsko druženje in veselje do petja. Z otroki bomo utrdili že njim znane pesmi in se naučili nove, še neznane. Ponudili jim bova ljudske, umetne pesmi, izštevanke – ritem, gib in ples. 

GLASBA ima edinstveno sposobnost, da seže v globine otrokovega uma, sproži čustva in spodbudi kognitivni ter fizični razvoj. Aktivira različna področja možganov, ki so odgovorna za zaznavanje zvoka, gibanje in čustva. Počutje otroka se lahko izboljša ob poslušanju glasbe, saj mu le-ta omogoča, da izrazi svoje občutke in se sprosti. Je univerzalni jezik, ki presega kulturne in jezikovne razlike, zato lahko otroci skozi glasbo komunicirajo in sodelujejo na ustvarjalnih in interaktivnih načinih. Glasbene dejavnosti, kot so otroški pevski zbori, skupinsko igranje, spodbujajo sodelovanje, komunikacijo in razvoj socialnih veščin. Otroci se naučijo slediti ritmu, izvajati gibe in obvladovati svoje telo na bolj izrazit način. Glasba spodbuja otroka, da raziskuje nove zvoke, melodije in ritem, kar razvija njegovo inovativnost ter sposobnost reševanja problemov.

CILJI
UMETNOST
Glasbena umetnost
Vzgojiteljica otrokom omogoča, da:
· Sodelujejo v glasbenih dejavnostih petja, igranja na glasbila, ritmične izreke besedil, poslušanju glasbe in glasbenih pravljic, izmišljanju glasbe, glasbeno didaktičnih iger …
· Uživajo v zvoni barvitosti glasu, glasbil in akustičnih materialov, raziskujejo in preizkušajo njihove zvočne značilnosti, izdelujejo zvočila in jih vključujejo v dejavnosti
· Spoznavajo glasbo in njen pomen v ljudskih običajih in praznovanjih ter kot del kulturnega in družbenega življenja v okolju.
· skozi plesne igre in sprostitvene dejavnosti krepijo samozavedanje, se telesno in čustveno sprostijo, vzpostavljajo medosebne odnose s soplesalci, v paru, v skupini in se učijo sodelovanja.
[bookmark: _Toc272085391]GLASBENO IZVAJANJE
[bookmark: _Toc272085392]Petje pesmi
Pri petju pesmi bomo upoštevale naslednje stvari:
· petje je izraz čutnega stanja in predpostavlja povečano čustveno pripravljenost – čustveni odnos do pesmi se razvija z večkratnim petjem iste pesmi, zato ne smemo biti obremenjeni, da bi otroke naučili čim več pesmi,
· izbirali bova otrokom in času primerno pesem – prednost dajemo umetnim pesmim z enostavnimi, otrokom razumljivimi besedili, ki imajo umetniško vrednost, otroškim ljudskim pesmim, s katerimi oblikujemo pozitiven odnos do slovenske kulturne dediščine, in enostavnim pesmim različnih narodov, kjer otroci doživljajo in spoznavajo pesem različnih kultur; težimo k enakovredni zastopanosti umetnih in ljudskih pesmi ter izmišljarij,
· pesem bova otrokom peli v zapisani intonaciji – pred vsakim petjem pesem intoniramo,
· pri sistematičnem utrjevanju pesmi bova pozorni, da ne pride do mehaničnega ponavljanja,


Pri petju pesmi bomo pozorne:
· na sproščeno držo – v ta namen bova izvajali vaje sproščanja, ki bodo vključevale gibanje ob glasbi,
· na dihanje – v ta name bova izvajali vaje za vdih, krepitev trebušne prepone in izdih,
na izreko glasov – v ta namen bova izvajali vaje za čisto in razločno izgovorjavo glasov. Vaje bova oblikovali za gibljivost jezika, ustnic in spodnje čeljusti.


   PRILOGA 10

                                                                               
INTERESNA DEJAVNOST OTROŠKI PEVSKI ZBOR REMŠNIK 
2026/2027
Izvajalki: Tatjana Stijelja in Alenka Aberšek


V otroškem pevskem zboru bodo v tem šolskem letu sodelovali otroci iz oddelka 13 (starost otrok 3-6). Spoznavali bodo enoglasne otroške pesmi, se ob petju gibali, poslušali glasbo in igrali na lastne, ritmične in improvizirane instrumente.
Pevske vaje bodo vsak petek od 8.30 do 9.15 ure (od oktobra 2026 do junija 2027).

Cilji katerim bomo  v tem šolskem letu sledili so:
Otroci:
· se glasbeno ustvarjalno izražajo, pojejo in igrajo;
· razvijajo elementarni glasbeni posluh (ritmični in melodični);
· doživljajo in postopno ozaveščajo lastnosti tona;
· razvijajo sposobnost doživljajskega in pozornega poslušanja glasbenih vsebin;
· sodelujejo v oblikah individualnega in skupinskega muziciranja
· si razvijajo glasbeni okus;
· v skladu z svojimi zmožnostmi ustvarjajo glasbene in druge vsebine;
· spoznavajo osnovni glasbeni besednjak (dirigiranje, imena instrumentov, glasno, tiho, hitro, počasi, glasba, pevec, pevski zbor, zborovodja,…);
· spoznavajo otroška (lastna in ritmična glasbila), Orffova in druga glasbila;
· se pripravljajo in navajajo na javno nastopanje.

PREDVIDENI NASTOPI ZA ŠOLSKO LETO 2026/27:

· Nastop na novoletni prireditvi v krajevni dvorani Remšnik ali v OŠ Remšnik (december),
· nastop ob materinskem dnevu v OŠ Remšnik (marec),
· letni koncert pevskega zbora v sodelovanju z enotama vrtca Vuhred in Remšnik (maj 2027),
· nastop zbora na zaključku šolskega leta (junij).


IZBOR PESMI:
· tematika besedila po letnih časih;
· naravni pojavi
· pesmi o živalih;
· okolje, v katerem živimo;
· igrače;
· pomembni dogodki (prazniki);
· šaljivke;
· nagajivke;
· izštevanke;
· pesmi domačih in tujih avtorjev;
· ljudske;
· narodne.


PLAN DEJAVNOSTI:
· izvajanje vaj za oblikovanje vokalov in dihalne vaje,
· petje pesmi (z vzgojiteljicama in samostojno),
· igranje na lastne, improvizirane in ritmične instrumente. 

